สิ้นปี47 เถ้าแก่เพิ่มกว่า10%
กรุงเทพฯ-13 ม.ค.48น.ส.อรจิต สิงคาลวณิช อธิบดีกรมพัฒนาธุรกิจการค้า กระทรวงพาณิชย์ เปิดเผยว่า ในปี 47 ที่ผ่านมา เศรษฐกิจของไทยมีอัตราการเติบโตอย่างต่อเนื่อง แม้จะมีหลายปัจจัยเข้ามากระทบไม่ว่าจะเป็นเรื่องของภาวะราคาน้ำมันแพง การระบาดของไข้หวัดนก ตลอดจนปัญหาความไม่สงบใน 3 จังหวัดชายแดนภาคใต้ ซึ่งปัจจัยดังกล่าวไม่ได้เป็นอุปสรรคต่อการเติบโตของธุรกิจในประเทศ สถิติการจดทะเบียนเลิกกิจการที่ลดลงนี้ แสดงให้เห็นถึงความพร้อมในการดำเนินธุรกิจของผู้ประกอบการที่เพิ่มขึ้น มีการเตรียมการและวางแผนดำเนินงานที่ดีขึ้น โดยในปี 48 นี้ กรมฯพร้อมจะให้การส่งเสริมพัฒนาธุรกิจให้มีศักยภาพเข้มแข็งและมั่นคงยิ่งขึ้น โดยสถิติการจดทะเบียนตั้งใหม่ของนิติบุคคลทั่วประเทศในรอบปี 2547 มีทั้งสิ้น 47583 ราย เพิ่มขึ้นจากปี 2546 จำนวน 4143 รายคิดเป็น 9.53% โดยธุรกิจที่จดทะเบียนตั้งใหม่สูงสุด 3 อันดับแรกคือ ธุรกิจรับเหมาก่อสร้างอาคารทั่วไป จำนวน 5007 ราย รองลงมาคือธุรกิจการซื้อหรือจัดสรรที่ดิน จำนวน 2959 ราย และธุรกิจจำหน่ายเครื่องรับวิทยุ-โทรทัศน์และเครื่องใช้ไฟฟ้า จำนวน 1776 ราย ขณะที่การจดทะเบียนเลิกกิจการในปี 2547 มีทั้งสิ้น 16757 ราย ลดลง 20.48% หากมองเฉพาะในเดือน ธ.ค.2547 พบว่า มีนิติบุคคลจดทะเบียนตั้งใหม่ 2466 ราย ลดลง 54 ราย เมื่อเทียบกับช่วงเดียวกันของปีก่อน ขณะที่ในเดือน ธ.ค.2547 มีธุรกิจเลิกกิจการ 4033 ราย ลดลง 2.21% 
กรุงเทพฯ-13 ม.ค.48 น.ส.อรจิต สิงคาลวณิช อธิบดีกรมพัฒนาธุรกิจการค้า กระทรวงพาณิชย์ เปิดเผยว่า ในปี 47 ที่ผ่านมา เศรษฐกิจของไทยมีอัตราการเติบโตอย่างต่อเนื่อง